钦定古今图书集成/明伦汇编/宫闱典/第105卷 > 冯立
## 钦定古今图书集成/明伦汇编/宫闱典/第105卷 > 冯立

按《汉书冯奉世传》：“谭弟立，字圣卿，通《春秋》。以父任为
郎，稍迁诸曹。竟宁中，以王舅出为五原属国都尉，数
年，迁五原太守，徙西河上郡。立居职公廉，治行略与
野王相似，而多智，有恩贷，好为条教，吏民嘉美野王、
立相代为太守。歌之曰：‘大冯君，小冯君，兄弟继踵相
因循，聪明贤智惠吏民，政如鲁卫德化钧。周公康叔’”
犹二君后迁为东海太守，下湿病痹。天子闻之，徙立
为太原太守，更历五郡，所居有迹。年老卒官。